techiaith/cofnodycynulliad_en-cy huggingface dataset:
English: Well, other health boards are managing. Powys is a health board, and it buys in most of its services. In fact, one could argue that it's more difficult for Powys, because so few services are actually provided in Powys because of its rurality, yet Powys manages. Again, the message that we have given to the health boards that are saying to us that they will not come in on budget is: 'You must manage this. You must make sure that you cut in areas that are not providing services to the public. You do not look at services provided to the public in terms of looking to cut, and you come in within budget.' That is what health boards are to do. It's their responsibility, ultimately - that's why we have health boards. And they will have to answer for their actions in a few months' time when we look again at the financial situation.
Welsh: Wel, mae byrddau iechyd eraill yn ymdopi. Mae Powys yn fwrdd iechyd, ac mae'n prynu'r rhan fwyaf o'i wasanaethau i mewn. Yn wir, gellid dadlau ei bod yn fwy anodd i Bowys, gan fod cyn lleied o wasanaethau yn cael eu darparu ym Mhowys oherwydd ei natur wledig, ac eto mae Powys yn ymdopi. Unwaith eto, y neges yr ydym ni wedi ei rhoi i'r byrddau iechyd sy'n dweud wrthym na fyddant yn gallu bod o fewn eu cyllideb yw: 'Mae'n rhaid i chi reoli hyn. Mae'n rhaid i chi wneud yn siŵr eich bod yn torri mewn meysydd nad ydynt yn darparu gwasanaethau i'r cyhoedd. Ni ddylech edrych ar wasanaethau a ddarperir i'r cyhoedd o ran torri, ac rydych chi'n cadw o ferwn eich cyllideb.' Dyna beth ddylai byrddau iechyd ei wneud. Eu cyfrifoldeb nhw yw hyn, yn y pen draw - dyna pam mae gennym ni fyrddau iechyd. A bydd yn rhaid iddyn nhw fod yn atebol am eu gweithredoedd ymhen ychydig fisoedd pan fyddwn ni'n edrych eto ar y sefyllfa ariannol.
English: Diolch, Llywydd. My group leader asked me to pass on his apologies, as he is at a family funeral today. May I commend the First Minister on his Government's 13 March response to the UK Government's consultation paper on the future of the Severn tolls? It's well argued, and faithfully reflects the unanimous view of this Assembly on my motion to support the abolition of tolls on the Severn bridge following their return to the public sector. One would, though, hope there would be a greater degree of engagement between the Welsh Government and the UK Government than merely filing a consultation response. The Silk commission proposed close co-ordination between the two Governments over the future of the Severn crossing. The St David's Day agreement then said that the UK Government would work with the Welsh Government to determine the long-term future of the Severn crossings, and even the UK Government's own road investment strategy says, 'The Department for Transport, working withthe Welsh Assembly Governmentwill examine the future of the crossing in detail'. Could the First Minister tell us how that engagement is going?
Welsh: Diolch, Llywydd. Gofynnodd arweinydd fy ngrŵp i mi gyfleu ei ymddiheuriadau, gan ei fod mewn angladd teuluol heddiw. A gaf i ganmol y Prif Weinidog ar ymateb ei Lywodraeth ar 13 Mawrth i bapur ymgynghori Llywodraeth y DU ar ddyfodol tollau Pont Hafren? Mae wedi ei ddadlau'n dda, ac yn adlewyrchu'n ffyddlon barn unfrydol y Cynulliad hwn ar fy nghynnig i gefnogi diddymu'r tollau ar bont Hafren ar ôl eu dychwelyd i'r sector cyhoeddus. Byddai rhywun yn gobeithio, fodd bynnag, y byddai mwy o ymgysylltu rhwng Llywodraeth Cymru a Llywodraeth y DU na dim ond ffeilio ymateb i'r ymgynghoriad. Cynigiodd comisiwn Silk gydgysylltu agos rhwng y ddwy Lywodraeth dros ddyfodol pont Hafren. Dywedodd cytundeb Dydd Gŵyl Dewi wedyn y byddai Llywodraeth y DU yn gweithio gyda Llywodraeth Cymru i benderfynu ar ddyfodol hirdymor pontydd Hafren, ac mae strategaeth buddsoddi mewn ffyrdd Llywodraeth y DU ei hun hyd yn oed yn dweud, Bydd yr Adran Drafnidiaeth, gan weithio gyda Llywodraeth Cynulliad Cymruyn archwilio dyfodol y bont yn fanwl. A allai'r Prif Weinidog ddweud wrthym sut y mae'r ymgysylltu hwnnw'n mynd?
English: Well, officials are in discussions, but our preferred position is that we should take over the running of both the bridges - take control of the tolls. Before we do that we would have to have a robust understanding of what the condition and upkeep costs of those two bridges are. The figures we've had vary wildly. That would need to be nailed down - almost literally, I hope - but we'd need to understand what they are, and our view is we should control the tolls. I don't understand the resistance of the UK Government in this. I don't understand why they feel that a bridge that is, at the end of day, a bridge that is the main entrance to Wales should not be controlled from Wales.
Welsh: Wel, mae swyddogion mewn trafodaethau, ond y sefyllfa yr ydym yn ei ffafrio yw y dylem ni gymryd drosodd y cyfrifoldeb am redeg y ddwy bont - cymryd rheolaeth dros y tollau. Cyn i ni wneud hynny, byddai'n rhaid i ni gael dealltwriaeth gadarn o gyflwr a chostau cynnal a chadw'r ddwy bont hynny. Mae'r ffigurau yr ydym ni wedi eu cael yn amrywio'n helaeth. Byddai angen hoelio hynny i lawr - bron yn llythrennol, rwy'n gobeithio - ond byddai'n rhaid i ni ddeall beth ydyn nhw, a'n barn ni yw y dylem ni reoli'r tollau. Nid wyf yn deall gwrthwynebiad Llywodraeth y DU i hyn. Nid wyf yn deall pam maen nhw'n teimlo na ddylai pont sydd, yn y pen draw, yn brif fynedfa i Gymru gael ei rheoli o Gymru.
English: The Member has raised these issues before. We did look at them. It appears to us that, because of the nature of the legislation governing the Severn bridges, they are reserved. That does not mean, however, that the points that he's already raised should not be investigated further. I'll do that and I'll write to him because they merit further investigation. Of course, the tolls on the old bridge are on the English side, and the tolls on the new bridge are on the Welsh side. We'd prefer it if there were no tolls at all on either side, and an agreement reached in terms of the maintenance of the bridges.
Welsh: Mae'r Aelod wedi codi'r materion hyn o'r blaen. Fe wnaethom edrych arnynt Mae'n ymddangos i ni, oherwydd natur y ddeddfwriaeth sy'n rheoli pontydd Hafren, eu bod wedi eu cadw. Nid yw hynny'n golygu, fodd bynnag, na ddylid ymchwilio ymhellach i'r pwyntiau y mae eisoes wedi eu codi. Byddaf yn gwneud hynny a byddaf yn ysgrifennu ato, gan eu bod yn haeddu ymchwiliad pellach. Wrth gwrs, mae'r tollau ar yr hen bont ar ochr Lloegr, ac mae'r tollau ar y bont newydd ar ochr Cymru. Byddai'n well gennym pe na byddai unrhyw dollau o gwbl ar y naill ochr na'r llall, ac i gytundeb gael ei sicrhau o ran cynnal a chadw'r pontydd.
English: Well, as a matter of principle, we wouldn't seek to contribute to anything that wasn't devolved. If it's not devolved, then it's a matter for the appropriate UK Government department to deal with. It strikes me that he's suggested a way forward, but the easier way, to my mind, is simply to have no tolls at all, and in an interim period to have electronic tolling, although there's substantial investment that's required in that. And, of course, the issue for us is that the faster the traffic goes through the Severn bridges, the faster it arrives at the Brynglas tunnels, adding to the congestion that already exists at those tunnels. That is a fact that we're aware of, and obviously he will know the proposals that the Government have made in terms of that. To me, this is a simple issue that doesn't need to be made complex. We need to have an understanding of what the condition of the two bridges actually is. We don't know that. I've seen figures well beyond the figure that he has suggested in terms of maintenance and upkeep. That needs to be robust, first of all, and then we can have an understanding of what the liability is. What I've always said is that, for us as a Government, we would like to take the tolls over, but before we do that we need to understand what we're taking on.
Welsh: Wel, fel mater o egwyddor, ni fyddem yn ceisio cyfrannu at unrhyw beth nad oedd wedi ei ddatganoli. Os nad yw wedi'i ddatganoli, yna mae'n fater i adran briodol Llywodraeth y DU ymdrin ag ef. Mae'n fy nharo i ei fod wedi awgrymu ffordd ymlaen, ond y ffordd haws, yn fy marn i, yn syml, fyddai cael dim tollau o gwbl, a chael tollau electronig yn y cyfamser, er bod angen buddsoddiad sylweddol yn hynny. Ac, wrth gwrs, y mater i ni yw mai'r cyflymaf y mae'r traffig yn mynd trwy bontydd Hafren, y cyflymaf y bydd yn cyrraedd twneli Brynglas, gan ychwanegu at y tagfeydd sydd eisoes yn bodoli yn y twneli hynny. Mae honno'n ffaith yr ydym yn ymwybodol ohoni, ac yn amlwg bydd ef yn gwybod y cynigion y mae'r Llywodraeth wedi eu gwneud yn hynny o beth. I mi, mae hwn yn fater syml nad oes angen ei wneud yn gymhleth. Mae angen i ni gael dealltwriaeth o beth yw cyflwr y ddwy bont mewn gwirionedd. Nid ydym yn gwybod hynny. Rwyf wedi gweld ffigurau ymhell y tu hwnt i'r ffigur y mae ef wedi ei awgrymu o ran cynnal a chadw. Mae angen i hynny fod yn gadarn, yn gyntaf oll, ac yna gallwn gael dealltwriaeth o beth yw'r rhwymedigaeth. Yr hyn yr wyf i wedi ei ddweud erioed yw, i ni fel Llywodraeth, yr hoffem gymryd drosodd cyfrifoldeb am y tollau, ond cyn i ni wneud hynny mae angen i ni ddeall beth yr ydym ni'n cymryd cyfrifoldeb amdano.
English: Yes. We've continued to protect social services with significant funding. An additional £55 million has been made available for social services in 2017-18, and that includes the £20 million a year for social care announced yesterday. We've also provided £60 million for the integrated care fund.
Welsh: Gwnaf. Rydym ni wedi parhau i ddiogelu gwasanaethau cymdeithasol gyda chyllid sylweddol. Rhoddwyd £55 miliwn ychwanegol ar gael ar gyfer gwasanaethau cymdeithasol yn 2017-18, ac mae hynny'n cynnwys yr £20 miliwn y flwyddyn ar gyfer gofal cymdeithasol a gyhoeddwyd ddoe. Rydym hefyd wedi darparu £60 miliwn ar gyfer y gronfa gofal integredig.
English: Well, thank you very much for that answer. I'm sure everyone will welcome the Chancellor's £2 billion announcement for social care in England and, of course, that gives the Welsh Government the opportunity to use part of the not inconsiderable Barnett consequential for that to add to its own money that you've mentioned today. There is money now available for social care, which we would all be grateful for. What will you be saying then to Bridgend County Borough Council, which is taking £2.2 million of social care moneys out of next year's budget?
Welsh: Wel, diolch yn fawr iawn am yr ateb yna. Rwy'n siŵr y bydd pawb yn croesawu cyhoeddiad £2 biliwn y Canghellor ar gyfer gofal cymdeithasol yn Lloegr ac, wrth gwrs, mae hynny'n rhoi cyfle i Lywodraeth Cymru ddefnyddio rhan o swm canlyniadol Barnett, nad yw'n ansylweddol, ar gyfer hynny i ychwanegu at ei harian ei hun yr ydych chi wedi ei grybwyll heddiw. Mae arian ar gael ar gyfer gofal cymdeithasol nawr, y byddem i gyd yn ddiolchgar amdano. Beth fyddwch chi'n ei ddweud felly wrth Gyngor Bwrdeistref Sirol Pen-y-bont ar Ogwr, sy'n cymryd £2.2 filiwn o arian gofal cymdeithasol allan o gyllideb y flwyddyn nesaf?
English: I will say what I said earlier: what we need is a Labour Government in London that actually invests in people and provides the funding that we need to social care. I'm sure that is a phrase I will use many times over the course of the next few weeks.
Welsh: Byddaf yn dweud yr hyn a ddywedais yn gynharach: yr hyn sydd ei angen arnom yw Llywodraeth Lafur yn Llundain sy'n buddsoddi mewn pobl ac yn darparu'r cyllid sydd ei angen arnom ar gyfer gofal cymdeithasol. Rwy'n siŵr bod hwnnw'n ymadrodd y byddaf yn ei defnyddio sawl gwaith yn ystod yr wythnosau nesaf.
English: Thank you, First Minister, for meeting with me last month to discuss my concerns about the impact that putting the family fund money in with the sustainable social services fund has had on disabled children and their families. Given that we now have this extra money available, and given your assurances to me in that meeting, and that these are some of our lowest income families who, in my experience, have to fight to get absolutely everything in their lives, will you now look at allocating some of this additional money to disabled children and their families?
Welsh: Diolch yn fawr, Brif Weinidog, am gyfarfod â mi y mis diwethaf i drafod fy mhryderon am yr effaith y mae rhoi arian y gronfa deulu i mewn gyda'r gronfa gwasanaethau cymdeithasol cynaliadwy wedi ei chael ar blant anabl a'u teuluoedd. O gofio bod yr arian ychwanegol hwn ar gael gennym bellach, ac o gofio eich sicrwydd i mi yn y cyfarfod hwnnw, ac mai'r rhain yw rhai o'n teuluoedd incwm isaf y mae'n rhaid iddynt, yn fy mhrofiad i, ymladd i gael popeth yn eu bywydau, a wnewch chi ystyried nawr dyrannu rhywfaint o'r arian ychwanegol hwn i blant anabl a'u teuluoedd?
English: My friend the Member for Torfaen has been passionate in her advocacy of this cause. She has asked me to see whether money might be made available. I will look at that for her, as she has raised it with me in the Chamber. As I've said, announcements have been made so far - not all of the consequential has been allocated. We have to take into account, of course, what will happen in the financial year beyond this one and the one beyond that. But I will look at that for her.
Welsh: Mae fy nghyfaill yr Aelod dros Dorfaen wedi bod yn angerddol yn ei heiriolaeth dros yr achos hwn. Mae hi wedi gofyn i mi edrych a allai arian fod ar gael. Byddaf yn edrych ar hynny iddi, gan ei bod wedi codi'r mater gyda mi yn y Siambr. Fel y dywedais, gwnaed cyhoeddiadau hyd yn hyn - nid yw'r holl swm canlyniadol wedi ei ddyrannu. Mae'n rhaid i ni gymryd i ystyriaeth, wrth gwrs, yr hyn a fydd yn digwydd yn y flwyddyn ariannol y tu hwnt i'r un yma a'r un y tu hwnt i honno. Ond byddaf yn edrych ar hynny iddi.
English: The efficiency of what you can achieve with social services funding depends, of course, on what happens within the NHS and vice versa. I believe that it's the failure of Government to put firm and sustainable foundations in place for the NHS that is responsible for the overspend that has been announced over the past day or two. But does the First Minister agree with my concern that forcing the health boards to balance their books overnight would inevitably lead to more pressures on the social care sector?
Welsh: Mae effeithiolrwydd yr hyn y gallwch chi ei gyflawni efo cyllidebau gofal cymdeithasol yn dibynnu, wrth gwrs, ar beth sy'n digwydd yn yr NHS a 'vice versa'. Rydw i'n credu mai methiant y Llywodraeth i osod sylfeini cadarn a chynaliadwy i'r NHS sy'n gyfrifol am y gorwario sydd wedi cael ei gyhoeddi yn y diwrnod neu ddau ddiwethaf. Onid ydy'r Prif Weinidog yn cytuno â fy mhryder i y byddai gorfodi, i bob pwrpas, y byrddau iechyd i gydbwyso eu llyfrau dros nos, yn anochel, yn arwain at ragor o bwysau ar y sector gofal cymdeithasol?
English: We must bear in mind, of course, that the health boards have three years to consider their budgets. That's why the law changed in this place, because they would then have to consider their budgets over the period of a year; now they have three years and it's easier for them to balance their books in that regard. So, we do expect them, as they have been given that freedom, to ensure that they are responsible and can remain within their budgets.
Welsh: Mae'n rhaid cofio, wrth gwrs, fod yna dair blynedd gyda'r byrddau i ystyried eu cyllidebau. Dyna pam y newidiodd y gyfraith yn y lle hyn, o achos y ffaith eu bod nhw'n gorfod ystyried eu cyllidebau dros flwyddyn; nawr, mae tair blynedd gyda nhw ac mae'n llawer yn rhwyddach iddyn nhw sicrhau cydbwysedd yn eu cyllidebau nhw. Felly, rŷm ni yn erfyn iddyn nhw, wrth eu bod nhw wedi cael y rhyddid hynny, sicrhau eu bod nhw'n gyfrifol ac yn gallu cadw o fewn i'w cyllidebau nhw.
English: First Minister, both Conservative and Labour Governments in Westminster, and successive Labour, Plaid and Liberal coalitions here in Wales, have failed to allow for sufficient funding for social care. As a result of - [Interruption.] As a result of decades of underfunding, we are approaching a crisis point in social care, and despite the fact that our population is ageing fast, neither you nor the Tories seem to have any plans to address chronic long-term shortages. Your Government has announced additional funding for social care, but this simply replaces lost funding. It does nothing to address future demand. First Minister, how does your Government plan to address the long-term funding shortfall and ensure that future social care needs are met?'
Welsh: Prif Weinidog, mae Llywodraethau Ceidwadol a Llafur yn San Steffan, a chlymbleidiau Llafur, Plaid a Rhyddfrydol olynol yma yng Nghymru, wedi methu â chaniatáu cyllid digonol ar gyfer gofal cymdeithasol. O ganlyniad i - [Torri ar draws.] O ganlyniad i ddegawdau o danariannu, rydym ni'n nesáu at argyfwng mewn gofal cymdeithasol, ac er gwaethaf y ffaith fod ein poblogaeth yn heneiddio'n gyflym, nid yw'n ymddangos bod gennych chi na'r Torïaid unrhyw gynlluniau i fynd i'r afael â phrinderau hirdymor cronig. Mae eich Llywodraeth wedi cyhoeddi cyllid ychwanegol ar gyfer gofal cymdeithasol, ond y cwbl y mae hwn yn ei wneud yw disodli arian a gollwyd. Nid yw'n gwneud dim i fynd i'r afael â galw yn y dyfodol. Brif Weinidog, sut mae eich Llywodraeth yn bwriadu mynd i'r afael â'r diffyg cyllid hirdymor a sicrhau bod anghenion gofal cymdeithasol y dyfodol yn cael eu diwallu?'
English: Well, if the Member looks at the Social Services and Well-being (Wales) Act 2014, she will see the answer to that question. We are committed to investing in the system. We know that combined spending on health and social services per head in Wales in 2015-16 was 6 per cent higher than in England, and one of the reasons why money had to be found at short notice in England is because not enough money went into social care in England. We put in the investment. On top of that, of course, it's important to remember the £60 million we're investing through the intermediate care fund. What does that mean? Well, delayed transfers of care for February were 22 per cent down on the same period last year, and this month marks the third consecutive month during which the total has been below 400, which is an unprecedented achievement over the 12 years of recording these statistics.
Welsh: Wel, os gwnaiff yr Aelod edrych ar Ddeddf Gwasanaethau Cymdeithasol a Llesiant (Cymru) 2014, bydd yn gweld yr ateb i'r cwestiwn hwnnw. Rydym ni wedi ymrwymo i fuddsoddi yn y system. Gwyddom fod gwariant cyfunol ar wasanaethau iechyd a chymdeithasol fesul pen yng Nghymru yn 2015-16 6 y cant yn uwch nag yn Lloegr, ac un o'r rhesymau pam y bu'n rhaid dod o hyd i arian ar fyr rybudd yn Lloegr yw oherwydd na neilltuwyd digon o arian ar gyfer gofal cymdeithasol yn Lloegr. Gwnaed y buddsoddiad gennym ni. Yn ogystal â hynny, wrth gwrs, mae'n bwysig cofio'r £60 miliwn yr ydym ni'n ei fuddsoddi drwy'r gronfa gofal canolraddol. Beth mae hynny'n ei olygu? Wel, roedd achosion o oedi wrth drosglwyddo gofal ar gyfer Chwefror 22 y cant yn is nag yn yr un cyfnod y llynedd, a'r mis hwn yw'r trydydd mis yn olynol pan fu'r cyfanswm yn is na 400, sy'n gyflawniad digynsail yn ystod y 12 mlynedd o gofnodi'r ystadegau hyn.
English: Yes. We are working collaboratively across portfolios, including education, health, and children and communities, to improve the well-being of children and young people and to support them to develop emotional resilience.
Welsh: Gwnaf. Rydym ni'n gweithio ar y cyd ar draws portffolios, gan gynnwys addysg, iechyd, a phlant a chymunedau, i wella llesiant plant a phobl ifanc ac i'w cefnogi i ddatblygu cydnerthedd emosiynol.
English: First Minister, you will be aware of my recent short debate on the importance of ensuring that resilience in our children and young people is developed long before a young person needs specialist child and adolescent mental health services. The Together for Children and Young People programme includes very welcome work streams to promote universal resilience, including work in our schools and linked to the ongoing work the Government is doing on adverse childhood experiences. But, as you've highlighted, the Cabinet Secretary for health is responsible for the Together for Children and Young People programme, while the Cabinet Secretaries for education and children are responsible for the other two areas respectively, which does raise questions for me as to how this work is being taken forward in a joined-up way across Government. Will you personally look at this issue, First Minister, and commit to ensuring that the work to deliver on Together for Children and Young People is taken forward with urgency in a genuinely cross-cutting way across Government?
Welsh: Prif Weinidog, byddwch yn ymwybodol o fy nadl fer ddiweddar ar bwysigrwydd sicrhau bod cydnerthedd ymhlith ein plant a phobl ifanc yn cael ei ddatblygu ymhell cyn bod angen gwasanaethau iechyd meddwl plant a'r glasoed arbenigol ar unigolyn ifanc. Mae'r rhaglen Wella Law yn Llaw at Blant a Phobl Ifanc yn cynnwys ffrydiau gwaith i'w croesawu i hybu gwydnwch cyffredinol, gan gynnwys gwaith yn ein hysgolion ac yn gysylltiedig â gwaith parhaus y mae'r Llywodraeth yn ei wneud ar brofiadau niweidiol mewn plentyndod. Ond, fel yr ydych chi wedi ei amlygu, Ysgrifennydd y Cabinet dros iechyd sy'n gyfrifol am raglen Law yn Llaw at Blant a Phobl Ifanc, ac Ysgrifenyddion y Cabinet dros addysg a phlant sy'n gyfrifol am y ddau faes arall, yn eu trefn, sydd yn codi cwestiynau i mi ynghylch sut y mae'r gwaith hwn yn cael ei ddatblygu mewn ffordd gydgysylltiedig ar draws y Llywodraeth. A wnewch chi edrych ar y mater hwn yn bersonol, Prif Weinidog, ac ymrwymo i sicrhau bod y gwaith i gyflawni o ran Law yn Llaw at Blant a Phobl Ifanc yn cael ei ddatblygu ar frys mewn ffordd wirioneddol drawsbynciol ar draws y Llywodraeth?
English: I can say that discussions have been held between the Cabinet Secretary for Education and the Cabinet Secretary for health on how education and CAMHS joint working can be improved. This is not the sole responsibility of one Minister; I understand that. We know that, in working on a cross-portfolio basis, then we can of course get the greatest impact and the best results. We do recognise that health and education are very much linked, and so officials have also been instructed to work together to consider different approaches to support the mental health and well-being of our children and young people.
Welsh: Gallaf ddweud bod trafodaethau wedi eu cynnal rhwng Ysgrifennydd y Cabinet dros Addysg ac Ysgrifennydd y Cabinet dros iechyd ar sut y gellir gwella gweithio ar y cyd rhwng addysg a CAMHS. Nid cyfrifoldeb un Gweinidog yn unig yw hwn; rwy'n deall hynny. Gwyddom, wrth weithio ar sail traws-bortffolio, y gallwn, wrth gwrs, gael yr effaith fwyaf a'r canlyniadau gorau. Rydym ni'n cydnabod bod iechyd ac addysg yn sicr yn gysylltiedig, ac felly mae swyddogion wedi eu cyfarwyddo hefyd i weithio gyda'i gilydd i ystyried gwahanol ddulliau i gefnogi iechyd meddwl a llesiant ein plant a'n pobl ifanc.